laion/Wikipedia-Exotic huggingface dataset:
מונומנט החופש

מונומנט החופש (קוריאנית: 해방탑, 解放塔) היא אנדרטת זיכרון המוקדשת לחיילי הצבא האדום אשר שחררו את קוריאה בזמן מלחמת העולם השנייה. האנדרטה ממוקמת בבירת קוריאה הצפונית, פיונגיאנג. גובהו של המונומנט הוא 30 מטר, ושטחו הוא 128,000 מטר רבוע. האנדרטה הוקמה ב-15 באוגוסט 1946 לזכרם של החללים הסובייטים אשר השתתפו בשחרור קוריאה מהכיבוש היפני. האנדרטה כללה לוח זיכרון אשר הזכיר את סטלין, כמו כן על אחד מצדיה של האנדרטה הייתה תמונה של עיטור הניצחון על יפן. בשנות הששים החלו לשנות בצפון קוריאה את שמותיהם של המתקנים אשר כללו בשמותיהם את שמו של סטלין, אז לוח הזיכרון שונה ושמו של סטלין הוסר, גם הוסר העיטור והוחלף בכוכב האדום. האנדרטה שופצה ב-1985 ושוב ב-2015. על גבי האנדרטה הקדשות ברוסית ובקוריאנית. הקדשה ראשונה: Великий советский народ разгромил японских империалистов и освободил корейский народ. Кровью, пролитой советскими воинами при освобождении Кореи, ещё больше укрепились узы дружбы между корейским и советским народами. В знак всенародной благодарности воздвигнут этот памятник. 15 августа 1945 года. 위대한 쏘련인민은 일본제국주의를 쳐부시고 조선인민을 해방하였다. 조선의 해방을 위하여 흘린 피로 조선인민과 쏘련인민의 친선은 더욱 굳게 맺어졌나니. 여기에 탑을 세워 전체 인민의 감사를 표하노라. 1945년 8월 15일. תרגום: העם הסובייטי הדגול ריסק את האימפריאליסטים היפנים ושחרר את העם הקוריאני. על ידי הדם של הלוחמים הסובייטים אשר נשפך בשחרורם את קוריאה נהדקו קשרי הידידות בין העמים הקוריאני והסובייטי. כאות הוקרה כלל-לאומית הוקמה אנדרטה זו. 15 באוגוסט 1945. הקדשה שנייה: Вечная слава великой Советской Армии, освободившей корейский народ от ига японских империалистов и открывшей ему путь к свободе и независимости! 15 августа 1945 г. 일본군국주의자들의 강점으로부터 조선인민을 해방하고 자유와 독립의 길을 열어준 위대한 쏘련군대에 영광이 있으라! 1945년 8월 15일. תרגום: שתהולל לנצח הצבא הסובייטי הדגול, אשר שחררה את העם הקוריאני מעול האימפריאליסטים היפנים ושר פתחה בפניו את הדרך אל החירות והעצמאות! 15 באוגוסט 1945. מדיה וקבצים בנושא מונומנט החופש בוויקישיתוף ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מונומנט החופש".
ודל

האם התכוונתם ל... ג'יימס ודל – ימאי, מגלה ארצות, נווט וצייד בריטי ים ודל – ים שולי באוקיינוס הדרומי כלב ים ודל – כלב ים החי באנטארקטיקה
יחסי ארצות הברית – דרום סודאן

יחסי ארצות הברית–דרום סודאן, הם היחסים הדו-צדדיים בין ארצות הברית לדרום סודאן. ארצות הברית הכירה בדרום סודאן ב-9 ביולי 2011, באותו יום שדרום סודאן הכריזה על עצמאותה. עוד באותו יום שדרגה ארצות הברית את הקונסוליה בג'ובה למעמד שגרירות, ובאוקטובר אותה שנה מונתה סוזן ד. פייג' לשגרירת ארצות הברית בדרום סודאן. בשנת 2012, נשיא ארצות הברית ברק אובמה החליט על הספקת סיוע וציוד צבאי לדרום סודאן. ולאחר מכן שלח משלחת של 5 קצינים, על מנת לייעץ בנושאי ביטחון לממשלת דרום סודאן. בשנת 2017 שגריר ארצות הברית באו"ם ניקי היילי, מתחה ביקורת על דרום סודאן על אי טיפולה ברעב ובמחסור במדינה. בדצמבר 2016 נכשלה ארצות הברית בהעברת החלטה על אמברגו נשק ועוד סנקציות, בשל רצח עם בדרום סודאן. דרום סודאן מחזיקה בארצות הברית שגרירות בוושינגטון די. סי., ואילו ארצות הברית מחזיקה בדרום סודאן שגרירות בג'ובה. יחסי החוץ של דרום סודאן שגרירות ארצות הברית בג'ובה מדיה וקבצים בנושא יחסי ארצות הברית – דרום סודאן בוויקישיתוף אתר על יחסי מדינות
LTI TX1

LTI TX1 היא מכונית בתצורת מונית, המוגדרת כמכונית רטרו, אשר יוצרה על ידי חברת הנדסת הרכב "London Taxi Company" הבריטית בשנים 1997–2002. בעבר, חברת הנדסת הרכב "London Taxi Company" הייתה חלק מחברת "Manganese Bronze Holdings plc". 4 דלתות תאוצת דגם "LTI TX1", בין 0–100 קמ"ש היא 23.0 שניות (לדגם תמסורת ידנית) תאוצת דגם "LTI TX1", בין 0–100 קמ"ש היא 27.1.0 שניות (לדגם תמסורת אוטומטית) דגם LTI TX1, שנת 1999 דגם LTI TX1 דגם LTI TX1 (צולם בלונדון) דגם LTI TX1 דגם LTI TX1 דגם LTI TX1 דגם LTI TX1 (צולם בלונדון) מונית אוסטין FX3 אוסטין FX4 LTI TXII TX4 מדיה וקבצים בנושא LTI TX1 בוויקישיתוף דגם LTI TX1‏ (6:01 דקות), באתר יוטיוב דגם LTI TX1‏ (5:14 דקות), באתר יוטיוב דגם LTI TX1 - תמונות, באתר londontaxiinpanama דגם LTI TX1 car-from-uk חברת London Taxi Company London Taxi Company - manufacturer and main UK site דגם TX1 automobile-catalog
קונון (מיתוגרף)

קונון (ביוונית: Κόνων; סוף המאה ה-1 לפנה"ס ותחילת המאה ה-1 לספירה) היה פילולוג ומיתוגרף יווני מתקופת אוגוסטוס קיסר. קונון חיבר יצירה ששמה "סיפורים" (Διηγήσεις), המוקדשת לארכלאוס פילופאטור, מלך קפדוקיה (אנ'). היה זה אוסף של 50 סיפורים המתייחסים לתקופה המיתית וההירואית, ובמיוחד לייסודן של מושבות. תקציר של היצירה נשמר בביבליותקה של פוטיוס, הפטריארך של קונסטנטינופול במאה ה-9, שמשבח את הסגנון האטי של קונון, ומעיר שניקולאוס איש דמשק שאל ממנו הרבה. דיון כריסוסטומוס מזכיר רטוריקן בשם "קונון", שייתכן וניתן לזהותו עם קונון המיתוגרף. הסיפור ה-40 ביצירה מתאר את תולדותיה של אנדרומדה ומקשר אותה עם העיר יפו, בהתאם למסורת ארוכה בספרות היוונית, אולם אינו מציין שהיא נמצאת בארץ יהודה, אלא בארץ שנקראה באותו הזמן "יפו", שקיבלה את שמה מעיר החוף ו"נקראה לאחר מכן פיניקיה". Menahem Stern, Greek and Latin Authors on Jews and Judaism, Jerusalem, 1976, Vol. I, LI. Conon the Mythographer, pp. 352-354 Smith, William, Dictionary of Greek and Roman Biography and Mythology, Conon, literary, Vol I, p. 826 (Conon, Narrations (Photius (באנגלית) Smith, William, Dictionary of Greek and Roman Biography and Mythology, Conon, literary, Vol I, p. 826 פוטיוס, ביבליותקה, קודקס 186. פוטיוס, ביבליותקה, קודקס 189. קונון אצל פוטיוס, סיפור 40. M. Stern, Greek and Latin Authors on Jews and Judaism, Vol. I, LI. Conon the Mythographer, p. 352
מבצר מהראנגר

מבצר מהראנגר (באנגלית: Mehrangarh; בהינדית मेहरानगढ़, מ־मिहिर, שמש, ו־गढ़, מבצר) הוא מבצר הממוקם בג'ודפור שבראג'סטאן, הודו, והוא אחד מהמבצרים הגדולים ביותר בהודו. המבצר נבנה על ידי ראו ג'ודהה, ממייסדי ג'ודפור בשנת 1459, מאז נהרס ונבנה מחדש מספר פעמים, המבנה כפי שהוא בימינו נבנה מחדש על ידי ג'סוואנט סינג, (1638–1678) מהראג'ה מראג'סטאן, ונמצא בבעלות המהראג'ה הנוכחי של ג'ודפור. מבצר ענק זה ממוקם במרכז העיר ג'ודפור, על גבעה בגובה של כ-125 מטרים. חומתו, המגיעה לגובה של שלושים וששה מטרים ורוחב של 21 מטרים, מהווה את אחד מהמבנים המרהיבים והיפים שבראג'סטאן. פנים המבצר עצמו, שבו גרו סולטאנים, אצילים ובני המעמד הגבוה מפואר ומלא הדר, ומלא בפסלים, ציורי קיר ויצירות אמנות. במתחם המבצר נמצאים מספר ארמונות, סדרת חצרות ובתי תפילה. בין הארמונות - "מוטי מאהל" (ארמון הפנינה), "סוק מאהל" (ארמון התענוגות), "פהול מאהל" (ארמון הפרחים), החצר הגדולה היא "הולי צ'וק" ששימשה לחגיגות חג ההולי, המקדש הגדול הוא "צ'מונדה דווי". למבצר עצמו שבעה שערים, שליד אחד מהם ניתן לראות את טביעות כף היד של אלמנותיו של המהראג'ה מאן סינג, אשר השליכו עצמן כמנהג אותם זמנים אל מדורת הסאטי. במתחם המבצר נמצא מוזיאון המסביר על תולדותיו ומציג חפצי יוקרה שהיו בו. מול המבצר נמצא אתר ההנצחה ג'סוואנט טְהָדָה (Jaswant Thada), לזכרו של המהראג'ה ג'סוואנט סינג (השני). מבצר מאראנגרה המוזיאון במבצר מדיה וקבצים בנושא מבצר מהראנגר בוויקישיתוף
היינריך אנטון דה ברי

היינריך אנטון דה ברי (בגרמנית: Heinrich Anton de Bary‏; מוכר לרוב בשם אנטון דה ברי; נולד ב- 26 בינואר 1831, פרנקפורט, הקונפדרציה הגרמנית, ונפטר ב- 19 בינואר 1888, בשטרסבורג, הקיסרות הגרמנית). היה בוטנאי, ביולוג, כירורג, מיקרוביולוג, פיקולוג ומיקולוג גרמני שעסק בעיקר בחקר פטריות (מיקולוגיה) ובחקר אצות (פיקולוגיה), חקר בעיקר את מחזור החיים של הפטריות ונחשב לאבי המיקולוגיה המודרנית ואבי הפתולוגיה הבוטנית, בנוסף, הוא עסק בעיקר בחקר מחלות צמחים וטבע את המונח סימביוזה. אנטון דה ברי נולד בפרנקפורט שבגרמניה והיה אחד מעשרת ילדיו של הרופא אוגוסט תיאודור דה ברי ואשתו אמילי מאייר דה ברי. כבר בצעירותו עודד אותו אביו להצטרף לקבוצת חובבי טבע שהיו אוספים דגימות צמחים באזורים הסמוכים לביתו וכבר בצעירותו הוא התעניין בפטריות ובאצות. בתקופתו של אנטון דה ברי, כימשון תפוחי האדמה גרם לאובדן יבולים ולאובדן כלכלי גדול. באותה העת מקורן של מחלות צמחים לא היה ידוע, ב-1841 הוא טען שפטריות שנמצאו בתפוחי אדמה הן הגורם לכימשון תפוחי האדמה ופרסם את עבודתו הראשונה על פטריות ב-1861. ב-1848 לאחר סיום הלימודים, אנטון דה ברי החל ללמוד רפואה באוניברסיטת היידלברג והמשיך את לימודיו באוניברסיטת מרבורג. ב-1850 הוא עבר לברלין כדי להמשיך את לימודי הרפואה שלו ובו זמנית המשיך להתעניין ולחקור את הצומח. ב-1853 קיבל את התואר ברפואה בברלין, אך החיבור המדעי שפרסם עסק בנושא בוטני ובאותה שנה פרסם ספר בו טען שפטריות גורמות לצמחים להאכל ולשידפון בצמחים. לאחר מכן, דה ברי עבר ללמוד בוטניקה באוניברסיטת טיבינגן שבעיר טיבינגן, גרמניה, שם מונה לפריווטדוזנט (אדם בעל סמכות להרצות ולבחון תלמידים באופן עצמאי בגרמניה ללא קבלת תואר פרופסור) ומונה לעוזרו של הוגו פון מוהל שהיה בוטנאי גרמני. ב-1855 הקים באוניברסיטת פרייבורג את המעבדה הבוטנית המתקדמת ביותר בגרמניה באותו זמן, ולאחר מכן התמנה לפרופסור לבוטניקה באוניברסיטת שטרסבורג. כשחקר את היווצרות החזזיות הוא גילה שהחזזיות הן תוצאה של סימביוזה בין אצות לפטריות וטבע לראשונה את המונח סימביוזה שאותו הגדיר כ"חיים בצוותא של אורגניזמים שונים" והודיע על כך במונוגרפיה שפרסם ב-1879: "(Die Erscheinung der Symbiose (Strasbourg, 1879". דה ברי פרסם למעלה מ-100 מחקרים והשפיע על בוטנאים ומיקרוביולוגים רבים ומפורסמים כגון סרגיי וינוגרדסקי (Sergei Winogradsky) הביולוג ממוצא רוסי, וויליאם גילסון פרלו (William Gilson Farlow) הבוטנאי האמריקאי. הוא נחשב לאחד מהביולוגים המשפיעים ביותר במאה ה-19. דה ברי נפטר ב-1888 כתוצאה מגידול סרטני בלסת בעיר שטרסבורג. דה ברי התחתן עם אנטוני אינרט (Antonie Einert) ב-1861 ונולדו לו ארבעה ילדים. מדיה וקבצים בנושא היינריך אנטון דה ברי בוויקישיתוף היינריך אנטון דה ברי, באתר אנציקלופדיה בריטניקה (באנגלית)
א (פירושונים)

האם התכוונתם ל... א 1 (מספר) בקר הבית
אצטדיון בילינו פולה

אצטדיון בילינו פולה הוא אצטדיון כדורגל הממוקם בזניצה, בוסניה והרצגובינה ומכיל 15,600 מקומות ישיבה. האצטדיון המארח את משחקיה הביתיים של קבוצת צליק זניצה, נבחרת בוסניה והרצגובינה בכדורגל ולעיתים גם את נבחרת בוסניה והרצגובינה ברוגבי. האצטדיון נפתח בשנת 1972 כאצטדיונה הביתי של צליק זניצה. האצטדיון אירח בנוסף שני משחקים של נבחרת יוגוסלביה בשנים 1974 ו-1985 בהתאמה. ב-24 באפריל 1996 האצטדיון אירח את משחק הבית הראשון של בוסניה והרצגובינה שהסתיים בתיקו 0-0 נגד אלבניה. בין השנים 1996 עד 2013, משחקיה הביתיים של הנבחרת התקיימו לסירוגין בסרייבו ובבילינו פולה, אך החל משנת 2013 האצטדיון מארח את משחקיה הביתיים של נבחרת בוסניה. מדיה וקבצים בנושא אצטדיון בילינו פולה בוויקישיתוף
הקורפוס ה-20 (האימפריה הגרמנית)

הקורפוס ה-20 (בגרמנית: XX. Armee-Korps) היה קורפוס של צבא הקיסרות הגרמנית שלחם במלחמת העולם הראשונה, ופורק עם סיומה. הקורפוס הוקם ב-1 באוקטובר 1912 כחלק מהתרחבות כללית של צבא הקיסרות הגרמנית, ולמפקדו מונה פרידריך פון שולץ. מטה הקורפוס היה באלנשטיין, וחייליו גויסו מהאזור הדרומי של פרוסיה המזרחית. עם פרוץ מלחמת העולם הראשונה הוצב הקורפוס בחזית המזרחית כחלק מהארמייה השמינית, ולחם עמה נגד הפלישה הרוסית לפרוסיה המזרחית והשתתף בקרב גומבינן, ולאחר מכן לחם בקרב טננברג, הקרב הראשון על האגמים המזוריים וקרב לודז'. ב-26 במאי 1915 התמנה פון שולץ גם למפקד הארמייה השמינית וכוחותיו נשלחו לאבטח את קווי הביצורים ליד גרודנו. ב-29 בספטמבר 1915 פורקה הארמייה השמינית, ופון שולץ נשאר בתפקידו כמפקד הקורפוס ה-20. ב-28 באוקטובר 1915 הפך הקורפוס ה-20 לפלגת הארמייה שולץ. פלגת הארמייה לחמה בגזרה הצפונית של החזית המזרחית, וב-2 באוקטובר 1918 פורקה, ועל בסיסה הוקם מחדש הקורפוס ה-20, שפורק ב-29 בנובמבר 1918, זמן קצר לאחר תום המלחמה. גנרל חיל התותחנים פרידריך פון שולץ (1 באוקטובר 1912 - 18 בספטמבר 1915) גנרל לוטננט ויקטור אלברכט (2 באוקטובר 1918 - 29 בנובמבר 1918) מדיה וקבצים בנושא הקורפוס ה-20 בוויקישיתוף
ז'ורז' ואלירון

ז'ורז' ז'אן מארי ואלירון (בצרפתית: Georges Jean Marie Valiron,‏ 7 בספטמבר 1884 - 17 במרץ 1955) היה מתמטיקאי צרפתי שעבד רבות בתחום האנליזה, ובפרט האנליזה המרוכבת. בילדותו למד ואלירון בתיכון בעיר הולדתו, ליון. לאחר מכן, למד מתמטיקה באקול נורמל סופרייר שבפריז, וסיים בתור תלמיד מצטיין. את ארבע השנים הבאות, בין 1908–1912, הקדיש ואלירון לתפקיד מורה בבזאנסון. ואלירון סיים את עבודת הדוקטור שלו בשנת 1914 באוניברסיטת פריז, בהנחייתו של אמיל בורל. בעבודתו למד על פונקציות שלמות מסדר סופי. עם פרוץ מלחמת העולם הראשונה בסוף שנת 1914, התגייס ואלירון לצבא הצרפתי, וסיים את המלחמה בדרגת לוטננט משנה. בימי המלחמה הוא פעל, בין השאר, במסגרת הוועדה לניסויי הארטילריה של חיל הים בגאוור, בתחום חישובי בליסטיקה חיצונית. משנת 1922 היה פרופסור באוניברסיטת שטרסבורג שבמזרח צרפת, לאחר ששטרסבורג הוחזרה לצרפת בעקבות תוצאות מלחמת העולם. ואלירון לימד בשטרסבורג במשך כעשור, והעביר הרצאות רבות בנושאים שונים באנליזה. בשנת 1932 קיבל משרה באוניברסיטת פריז. בשנת 1941 קיבל תואר של פרופסור במתמטיקה. במהלך שהותו בפריז, לימד גם באקול פוליטקניק. חיבורו בנושא אנליזה מתמטית (בצרפתית - Théorie des fonctions and Équations fonctionnelles) זכה להכרה רבה ותורגם למספר שפות. על שמו נקרא משפט ואלירון, הקובע כי פונקציה שלמה ולא קבועה היא הפיכה בסביבת נקודה על ידי פונקציה אנליטית. הוא העמיד מספר תלמידי מחקר, בהם לורן שוורץ, זוכה מדליית פילדס לשנת 1950. בנוסף, היה מורו של אנדרי בלוך, מתמטיקאי נודע בתחום האנליזה המרוכבת. ולירון היה נשוי למארי לבית סימון (Simond) ונולדו להם שני ילדים: בת - ז'רמן, ובן - פול. 1938 - יושב ראש החברה המתמטית של צרפת 1948 - פרס פונסלה ז'ורז' ואלירון, באתר פרויקט הגנאלוגיה במתמטיקה ז'ורז' ואלירון, באתר MacTutor (באנגלית) סקירה ביוגרפית של ג'ורג ואלירון, באתר MacTutor. David Aubin - I'm just a mathematician”: why and how mathematicians collaborated with Military Ballisticians at Gâvre HAL – UPMC, Pierre and Marie Curie University, Paris (2010), pp. 801-842 Qui êtes-vous?: Annuaire des contemporains notices biographiques, Volume 3 Maison Ehret, G.Ruffy 1924, עמ' 739 David Aubin 2010 על סמך הצלבת אמיתות היסטוריות, נראה כי ואלירון לא היה מנחה רשמי של שוורץ בעבודת הדוקטור שלו. עם זאת, מסתמן כי שוורץ החשיב את ואלירון למנחה לכל דבר.
אוליבר פארקר

אוליבר פארקר (באנגלית: Oliver Parker; נולד ב-6 בספטמבר 1960) הוא במאי קולנוע ותסריטאי אנגלי. פארקר נולד בפלימות'. הוא בנם של ג'יליאן, ליידי פארקר ושל סר פיטר פארקר שהיה בעבר יושב ראש חברת הרכבת הבריטית "British Rail". אחיו הוא השחקן נתניאל פארקר. הסרט השני בבימויו, "בעל אידיאלי", היה מועמד לפרס באפט"א לתסריט המעובד הטוב ביותר. מטלוק (1987) Matlock – איש בבית הספר, בפרק "The Billionaire" (1989) The Bill – גלן פלפס, בפרק "A Good Result" פוארו (1991) Agatha Christie's Poirot – פיליפ רידג'וויי, בפרק "The Million Dollar Bond Robbery" לאבג'וי (1994) Lovejoy – דזמונד דקסטר, בפרק "Day of Reckoning" אוליבר פארקר, במסד הנתונים הקולנועיים IMDb (באנגלית) אוליבר פארקר, באתר AllMovie (באנגלית) אוליבר פארקר, באתר Box Office Mojo (באנגלית) אוליבר פארקר, במסד הנתונים הקולנועיים KinoPoisk (ברוסית) יגאל משיח, השילוש הקדוש על רגל אחת - "נזירות ממין זכר" (1990), במאי: ג'ונתן לין, שחקנים: אריק איידל, רובי קולטריין, קמיל קודורי, ג'אנט סוזמן, כל העיר, 6 ביולי 1990 * אורי קליין, עלבון לאוסקר ויילד, באתר הארץ, 9 באוגוסט 2002 נסים דיין, ‏רציני רציני, אבל, באתר גלובס, 8 באוגוסט 2002 עכבר העיר, חשיבותה של רצינות, באתר הארץ, 11 ביוני 2003 נעה רוטמן (בן ארצי))), ‏כולנו דוריאן גריי, באתר גלובס, 9 במרץ 2009
המועצה לביטחון לאומי של הממלכה המאוחדת

המועצה לביטחון לאומי של הממלכה המאוחדת (באנגלית: National Security Council) הידועה בשמה NCS, היא גוף בקבינט ממשלת בריטניה המופקדת על פיקוח כל הנושאים הקשורים לביטחון הלאומי, תיאום מודיעיני ואסטרטגיה ביטחונית. תפקידיה של המועצה לביטחון לאומי הם לדון בעניינים הנוגעים לביטחון הלאומי, מדיניות החוץ, ביטחון לאומי, יחסים בינלאומיים ופיתוח בינלאומי, חוסן, אנרגיה ואבטחת משאבים. המועצה הוקמה ב-12 במאי 2010 על ידי ראש הממשלה דייוויד קמרון. בדברי ההסבר של הממשל נאמר כי המועצה תתאם את התגובות לאיומים הניצבים בפני בריטניה ותשלב ברמה הגבוהה ביותר את עבודתם של גורמים ממשלתיים רלוונטיים בתחום הביטחון הלאומי, וכי היועץ לביטחון לאומי של בריטניה יכהן כמזכיר המועצה. ב-1 באפריל 2015 המועצה השיקה קרן יציבות וביטחון, המשמש כמאגר כספים של סכום הכולל מעל 1 מיליארד ליש"ט בשנה, עבור התמודדות עם סכסוכים וחוסר יציבות בחו"ל. יועץ לביטחון לאומי של הממלכה המאוחדת הוא פקיד בכיר במשרד הקבינט, המשמש כיועץ הראשי לראש ממשלת בריטניה ולקבינט ממשלת בריטניה בכל נושאי הביטחון הלאומי. המשרה נוצרה ב-22 במאי 2010 כחלק מרפורמה שהנהיג ראש הממשלה דאז דייוויד קמרון אשר במסגרתה הוקמה המועצה לביטחון הלאומי. היועץ לביטחון לאומי עומד בראש המזכירות לביטחון לאומי, שהינה כחלק ממשרד הקבינט. כמו כן, משמש היועץ כמזכיר המועצה לביטחון לאומי של הממלכה המאוחדת . המזכירות לביטחון לאומי היא יחידה במשרד הקבינט של ממשלת בריטניה המספקת תיאום ואינטגרציה בנושאי ביטחון ומודיעין בעלי חשיבות אסטרטגית בין משרדי וסוכנויות הממשלה. בין התפקידים של המזכירות לביטחון לאומי נמנים: מתן ייעוץ אסטרטגי למועצה לביטחון לאומי, תיאום ופיתוח מדיניות חוץ וביטחון במשרדי וגופי הממשלה השונים, תיאום מדיניות, פתירת סוגיות אתיות ומשפטיות בקהילת המודיעין הבריטית, ניהול המימון וסדרי העדיפויות שלה,שיפור חוסנה של בריטניה ויכולת התגובה למצבי חירום, קידום אסטרטגיית אבטחת הסייבר הלאומית. ועדת הקבינט לביטחון לאומי של ניו זילנד הקבינט המדיני-ביטחוני אתר האינטרנט הרשמי של המועצה לביטחון לאומי של הממלכה המאוחדת (באנגלית) "Press Notice: Establishment of a National Security Council"
קאן-קאן (סרט)

קאן-קאן (Can-Can) הוא סרט מוזיקלי אמריקאי משנת 1960 המבוסס על המחזמר קאן-קאן של אייב בורו עם מוזיקה ומילים של קול פורטר שהועלה ב-1953 בברודוויי ובוסט אנד. הסרט צולם בטכניקולור ובשיטת Todd-AO. בתפקידים הראשיים - שירלי מקליין, פרנק סינטרה, לואי ז'ורדן ומוריס שבלייה. כן הופיעה בו ג'ולייט פראוז בתור הרקדנית הראשית ובמהלך הצילומים הוכרז על אירוסיה לפרנק סינטרה שהתבטלו תוך זמן קצר. בסרט הושרו גם שירים מוקדמים יותר של פורטר. השיר המפורסם I Love Paris מושר בהתחלה רק כמנגינת רקע. ניקיטה חרושצ'וב ביקר באתר הצילומים וצפה בריקוד קאן- קאן אותו תיאר כמייצג את התרבות המערבית הקלוקלת והפורנוגרפית. הסרט היה מועמד לפרס אוסקר על התלבושות והעיבוד המוזיקלי. פסקול הסרט זכה בפרס גראמי. רובע מונמרט בפריז, 1896. ריקוד הקאן-קאן נאסר בגלל היותו בלתי מוסרי. השופט פול בארייה (מוריס שבלייה) וידידו עורך הדין פרנסואה דורניי (פרנק סינטרה) מטיילים ברובע ושרים את השיר "מונמארט". הם בדרכם למועדון הלילה Bal du Paradis בבעלותה של הזמרת סימון (שירלי מקלין), אהובתו של פרנסואה. במועדון מופיעות רקדניות קאן-קאן בראשן סימון וקלודין (ג'ולייט פראוז) כשלפתע מתפרצים שוטרים ולוקחים את הרקדניות למעצר. במשפט יושב ראש השופט פול ולידו השופט הצעיר פיליפ פורסטייה (לואי ז'ורדן). הוטרים ששוחדו טוענים שלמעשה לא ראו את הריקוד והרקדניות משוחררות "מחוסר הוכחות". פיליפ מתאהב בסימון מגיע למועדון עם צלם ורוכש את אמונה של סימון אך בעת ריקוד הקאן-קאן הוא מסמן לצלם ולשוטרים וסימון נעצרה ונכלאת. פרנסואה נחלץ לעזרתה ומשכנע את פיליפ לשחרר אותה אחרת יפרסם את יחסיו אתה. סימון מבקשת מפרנסואה שיתחתן אתה אבל הוא נגד מוסד הנישואים היא מקבלת את הצעתו של פיליפ המבקש את ידה. פול מתנגד לנישואים האלה ואומר לפיליפ שזה לא מתאים לאדם המעמדו להתחתן עם רקדנית בארים. פיליפ מציג את ארוסתו לפני חוג מכריו מחברה הגבוהה בתוך ספינה מפוארת השטה בסן. סימון משתכרת ומופיעה בפני הנוכחים בשיר ובריקוד לא מוסריים ולבסוף נמלטת משם, קופצת לנהר ושוחה לגדת הנהר. סימון מבקשת הלוואה מפרנסואה כדי להמשיך ולקיים את המועדון. הוא נותן לה תמורת ערבות על המועדון ובשל כך הוא נעצר כ"בעל" המועדון שבו רוקדות קאן-קאן. במשפט אומרת סימון כי "איבדה" את שטר הערבות ופרנסואה משוחרר. לבסוף נערך נשף קאן קאן שבסופו "נאסרת" סימון ומובאת לכרכרת אסירים שם יושב פרנסואה המבקש את ידה. מדיה וקבצים בנושא קאן-קאן בוויקישיתוף "קאן-קאן", במסד הנתונים הקולנועיים IMDb (באנגלית) "קאן-קאן", באתר נטפליקס "קאן-קאן", באתר AllMovie (באנגלית) "קאן-קאן", באתר Rotten Tomatoes (באנגלית) "קאן-קאן", במסד הנתונים הקולנועיים KinoPoisk (ברוסית) קדימון לסרט קאן-קאן, באתר יוטיוב
ניקולאה אנדרוצה צ'אושסקו

ניקולאה אנדרוצה צ'אושסקו (ברומנית: Nicolae Andruță Ceaușescu;‏ 1924 - 14 בדצמבר 2000) היה לוטננט גנרל בסקוריטטה ומפקד בית הספר לקצינים, ברומניה, אח של השליט, ניקולאה צ'אושסקו. כשנולד ניקולאה אנדרוצה, שש שנים אחרי לידת אחיו, ניקולאה צ'אושסקו, רשם אותו אביו באותו שם, "ניקולאה", כנראה משום שהיה תחת השפעת אלכוהול. מאוחר יותר הוסיפו לו את השם "אנדרוצה", כדי להבדילו משם אחיו. אנדרוצה היה חרט. תחילה נטה אל התנועה הלגיונרית, אך בהמשך, בהשפעת אחיו מרין צ'אושסקו וניקולאה, נרשם במפלגה הקומוניסטית הרומנית. הוא התקדם בהדרגה בהיררכיה הקומוניסטית והגיע לדרגת לוטננט גנרל בסקוריטטה, אך הועבר לתפקיד שולי, מפקד בית הספר לקציני סקוריטטה, בגלל מתחים עם אחיו, נשיא רומניה. במהפכה הרומנית (1989) נזעק עם חניכי בית הספר לקצינים, כאלף איש, כדי לדכא את המהפכה, ירה והורה לירות. אחרי המהפכה שוחרר משירות פעיל וכעבור חודש נעצר והועמד למשפט על חלקו בניסיון לדכא את המהפכה. הוא נידון ל-15 שנות מאסר, אך בגלל מצב בריאותו הרעוע שוחרר זמנית ב-1994 וסופית ב-1999. הוא מת זמן לא רב לאחר שחרורו בגלל סיבוכים במחלותיו. Nicolae Andruţă Ceauşescu, acuzat de crime la baricada de la Inter (ברומנית) Vezi aici singurul interviu acordat de Andruta Ceausescu, fratele cel mic al dictatorului - VIDEO (ברומנית)
LTI TXII

LTI TXII היא מכונית בתצורת מונית, המוגדרת כמכונית רטרו, אשר יוצרה על ידי חברת הנדסת הרכב "London Taxi Company" הבריטית בשנים 2002–2006. בעבר, חברת הנדסת הרכב "London Taxi Company" הייתה חלק מחברת "Manganese Bronze Holdings plc". 4 דלתות מנוע טורבו דיזל - מנוע פורד תאוצת דגם "LTI TXII" בין 0–60 מייל (96.56 ק"מ) היא 17.4 שניות (לדגם תמסורת ידנית) תאוצת דגם "LTI TXII" בין 0–60 מייל (96.56 ק"מ) היא 23.5 שניות (לדגם תמסורת אוטומטית) מונית אוסטין FX3 אוסטין FX4 LTI TX1 TX4 מדיה וקבצים בנושא LTI TXII בוויקישיתוף דגם LTI TXII‏ (5:14 דקות), באתר יוטיוב היסטוריה - לונדון טקסי (אורכב 08.10.2016 בארכיון Wayback Machine), באתר londontaxipartsusa חברת London Taxi Company London Taxi Company - manufacturer and main UK site מונית LTI TXII archive דגם LTI TXII parkers.co.uk/lti/txii/specs
ארבלה קיסבאוור

ארבלה קיסבאוור (בגרמנית: Arabella Kiesbauer; נולדה ב-8 באפריל 1969) היא מנחת טלוויזיה, שחקנית וסופרת אוסטרית-גרמנייה. קיסבאוור נולדה בווינה, אוסטריה; אמה היא שחקנית גרמנייה ואביה מהנדס מגאנה. לאחר שהוריה נפרדו, היא גדלה באוסטריה עם סבתה. היא למדה עיתונאות ומחזאות, ובמהלך לימודיה החלה לעבוד ב-ORF, רשת השידור הציבורית האוסטרית. מ-1994 ועד 2004 הנחתה את תוכנית האירוח הנקראת על שמה "ארבלה" בערוץ הטלוויזיה הגרמני "Pro7". ב-1995 הופיעה על שער מגזין "פלייבוי" הגרמני. ב-2004 שיחקה בפרק של סדרת הטלוויזיה "המפקח רקס". ב-2007 הנחתה את פרס "שחקן השנה של פיפ"א" שנערך בבית האופרה של ציריך. ב-2015 הנחתה את תחרות האירוויזיון אשר התקיימה בווינה בירת אוסטריה, לאחר ניצחון המדינה באירוויזיון 2014 שנערך בקופנהגן, דנמרק. זו הפעם השנייה שאוסטריה אירחה את התחרות, לאחר אירוח התחרות לשנת 1967. היא הוציאה לאור שלושה ספרים שכתבה. מדיה וקבצים בנושא ארבלה קיסבאוור בוויקישיתוף אתר האינטרנט הרשמי של ארבלה קיסבאוור ארבלה קיסבאוור, במסד הנתונים הקולנועיים IMDb (באנגלית) ארבלה קיסבאוור, במסד הנתונים הקולנועיים KinoPoisk (ברוסית) ארבלה קיסבאוור, באתר MusicBrainz (באנגלית)
יחסי איחוד האמירויות הערביות – טורקיה

יחסי איחוד האמירויות הערביות–טורקיה (בערבית: العلاقات الإماراتية التركية, בטורקית: Birleşik Arap Emirlikleri-Türkiye ilişkileri) הם היחסים הבילטרליים בין איחוד האמירויות הערביות ובין הרפובליקה הטורקית. בין המדינות מתקיימים יחסים נרחבים שכוללים שיתוף פעולה תרבותי, צבאי וכלכלי הדוק. טורקיה היא אחת משותפות הסחר הגדולות ביותר של איחוד האמירויות עם סחר גומלין של 9 מיליארד דולר (עלייה של 800% בשנים 2002-2009); בניסיון לשפר את התיירות, איחוד האמירויות הערביות השיקו ב-2009 קו טיסות לאיסטנבול של איחיחאד איירווייז הפועל ארבע פעמים בשבוע.  ישנה נוכחות טורקית גבוהה יחסית באיחוד האמירויות הערביות כולל חברות בנייה אשר נתנו את חותמן על התפתחויות רבות באזור. בנוסף, ישנה קהילה של הטורקים באיחוד האמירויות הערביות. על פי שגרירות טורקיה, מספר החברות הטורקיות שהוקמו באיחוד האמירויות היא מעל 400, כ-75 מהן פועלות באזור אבו דאבי. בין שתי המדינות מחלוקת קשה בנושא תמיכה בארגונים מיליטנטיים אסלאמיים המשפיעים באזור ובעולם כולו. באביב הערבי התגלעה מחלוקת בנושא מצרים, כאשר טורקיה תומכת באחים המוסלמים וניסיון ההפיכה שלהם, ואילו איחוד האמירויות תומכת במשטרו של עבד אלפתאח אלסיסי, כתוצאה מכך, איחוד האמירויות הערביות נחשבת למדינה העוינת ביותר את טורקיה במועצת שיתוף הפעולה של מדינות המפרץ. איחוד האמירויות הביעה פעמים רבות רצון לצמצם פעילויות אסלאם קיצוני וג'יהאד מחשש שארגונים אלו יפגעו בסופו של דבר במשטרים הערביים עצמם. טורקיה לעומתם תומכת בפעולות האחים המוסלמים, ובמידה מסוימת בפעילות אל שבאב, אל קאעידה וארגונים דומים ככלי להפצת האסלאם בעולם כולו. טורקיה האשימה את איחוד האמירויות הערביות בתמיכה בניסיון ההפיכה הצבאית בטורקיה שאירע בשנת 2016. טורקיה ביקרה את הסכם נרמול היחסים בין איחוד האמירויות לבין ישראל, ואמרה כי זו בגידה בפלסטינים ואף שקלה להחזיר את שגרירה מאבו דאבי. "Turkey sees great progress in relations with UAE - World Bulletin". "Turkey, UAE to improve economic relations - Turkey Financial News". www.turkeyfinancial.com. "The official website of Etihad Airways, United Arab Emirates - Etihad Airways". Etihad Global. "ANALYSIS: Gulen becomes enemy of Gulf states, but Turkey-UAE rift endures". "Abu Dhabi links with Israel exposed in leaked emails". נבדק ב-13 ביוני 2017. {{cite news}}: (עזרה) "UAE allegedly funneled $3B to topple Erdoğan, Turkish government". נבדק ב-13 ביוני 2017. {{cite news}}: (עזרה) "UAE ambassador's hacked emails 'show' alleged role in Turkey coup". נבדק ב-13 ביוני 2017. {{cite news}}: (עזרה) אי-פי, טורקיה בוחנת את סגירת השגרירות באבו דאבי בעקבות ההסכם בין ישראל לאמירויות, באתר הארץ, 14 באוגוסט 2020